3. støtter de demokratiske kræfter, som med deres indsats har gjort det muligt at slå kupforsøget ned og
at opretholde den demokratiske og forfatningsmæssige orden;
4. glæder sig over, at Brasilien har arresteret kupgeneralen, Lino Oviedo, og håber, at han snart vil blive
udleveret til Paraguay, så han kan blive stillet for retten for sine overtrædelser af strafferetten og afsone sinstraf, hvormed det vil være bevist, at retsstaten fungerer, og at straffrihed bekæmpes;
5. minder om den demokratiklausul, som ligger til grund for de aftaler, der knytter Den Europæiske
Union til deltagerne i Mercosur-samarbejdet;
6. pålægger sin formand at sende denne beslutning til Rådet, Kommissionen, regeringerne i Paraguay og
de øvrige Mercosur-lande, især den brasilianske regering.
9. Peru
B5-0570, 0575, 0576 og 0581/2000
Europa-Parlamentets beslutning om præsidentvalget i Peru
Europa-Parlamentet,
0dash der henviser til sin beslutning af 16. marts 2000(1),
0dash der henviser til erklæringerne fra Den Europæiske Unions formandskab den 7. april og den
9. juni 2000,
A. der henviser til de mange uregelmæssigheder, der er klaget over i forbindelse med valget i Peru den
9. april og den 28. maj 2000,
B. der henviser til, at disse uregelmæssigheder, som er registreret af flere uafhængige peruanske og inter-
nationale organisationer, har ført til, at en af kandidaterne ikke deltog i anden runde af valget, lige
som de internationale observatører trak sig tilbage,
C. der henviser til, at bortset fra de officielle organer har ingen uafhængig sammenslutning eller noget
internationalt organ erklæret valget for lovligt,
D. der henviser til behovet for at bevare den politiske stabilitet og støtte de demokratiske institutioner
i Peru,
1. beklager de uregelmæssigheder og mangler, der har kunnet konstateres i forbindelse med afholdelsen
af valget i Peru, og som har bevirket, at en af præsidentkandidaterne trak sig, hvilket sætter spørgsmålstegn
ved valgets legitimitet;
2. støtter alle demokratiske kræfter i Peru, som har engageret sig i en styrkelse af institutionerne for at
bevare retsstaten, friheden og borgernes deltagelse i det politiske liv;
3. opfordrer Perus regering til at ændre sin adfærd og indstille sine militære magtdemonstrationer og
intimidering af befolkningen;
4. minder om de principper, der ligger til grund for forbindelserne mellem Den Europæiske Union og
Peru, nemlig respekten for det pluralistiske demokrati, retsstaten og menneskerettighederne og især presse-
friheden og sikkerhed for, at disse rettigheder respekteres;
5. håber, at den delegation, som Organisationen af Amerikanske Stater har udpeget, vil få held til at
bidrage til en demokratisk løsning på situationen i Peru;
(1) Vedtagne tekster, punkt 11.C 67/294 DA 1.3.2001 De Europæiske Fællesskabers Tidende
Torsdag, den 15. juni 2000
6. anmoder om, at der afsendes observatører fra EU til Peru, som på stedet skal vurdere den politiske
situation og den demokratiske stabilitet og troværdighed, inden samarbejdet med Peru tages op til revision,
og at EU’s bistand koncentreres om de særlige programmer udarbejdet af ngo’er, som kan bidrage til at
styrke den demokratiske proces i Peru, især ved bekæmpelse af analfabetisme og korruption, støtte tiluafhængige medier og fremme af uafhængige institutioner i det civile samfund
7. pålægger sin formand at sende denne beslutning til Rådet, Kommissionen, regeringerne i medlems-
staterne, Organisationen af Amerikanske Stater, Andespagten, Det Latinamerikanske Parlament, Perus nati-
onale valgkomité og de to kandidater til præsidentembedet i Peru.
10. Tunesien
B5-0508, 0509, 0510, 0525 og 0527/2000
Europa-Parlamentets beslutning om Tunesien
Europa-Parlamentet,
0dash der henviser til artikel 19 og 20 i verdenserklæringen om menneskerettigheder,
0dash der henviser til konklusionerne i De Forenede Nationers særlige rapport om ytrings- og meningsfrihed
fra marts 2000 vedrørende Tunesien,
0dash der henviser til Barcelona-erklæringen, som vedtoges på Euro-Middelhavskonferencen den
27.-28. november 1995, og som fastslår det princip, der skal danne grundlag for en struktureret dia-log mellem Den Europæiske Union og partnerlandene i Middelhavsområdet,
0dash der henviser til associeringsaftalen mellem Det Europæiske Økonomiske Fællesskab og Republikken
Tunesien af 17. juli 1995, som er baseret på samarbejde og politisk dialog mellem Den Europæiske
Union og Tunesien i partnerskabets ånd, herunder navnlig artikel 2, som fastslår forpligtelsen til at
respektere menneskerettighederne og de demokratiske principper,
0dash der henviser til sine beslutninger af 23. maj 1996 om menneskerettighederne i Tunesien(
1), og af
30. marts 2000 om Den Europæiske Unions Middelhavspolitik(2),
0dash der henviser til Rådets forordning om finansielle og tekniske ledsageforanstaltninger (MEDA) i forbin-
delse med reformen af de økonomiske og sociale strukturer inden for rammerne af Euro-Middelhavs-
partnerskabet (KOM(1999) 494),
0dash der henviser til de principper, som danner grundlag for den tunesiske erklæring af 7. november 1987
og til de gentagne hensigtserklæringer fra de tunesiske myndigheder og navnlig fra statschefen om atliberalisere det politiske liv i Tunesien og indføre politisk pluralisme på parlamentarisk plan, i kultur-
livet og på informationsområdet,
A. der er foruroliget over den seneste udvikling vedrørende menneskerettighederne i Tunesien, især for så
vidt angår ytrings-, tanke- og forsamlingsfriheden for journalister, advokater, fagforeningsmedlemmer,
medlemmer af menneskerettighedsorganisationer, og medlemmer af den demokratiske politiske oppo-sition,
B. der henviser til, at et af de grundlæggende mål, der er fastlagt i Barcelona-erklæringen, er styrkelsen af
demokratiet og respekten for menneskerettighederne og retsstatsprincippet, og at Republikken Tune-
sien har undertegnet denne erklæring,
C. der henviser til, at fremme af menneskerettighederne, demokratiet, de borgerlige frihedsrettigheder,
retsstatsprincippet og god offentlig forvaltning er et grundlæggende element i associeringsaftalen
EU-Tunesien med det formål at skabe et fælles sæt værdier,
(1) EFT C 166 af 10.6.1996, s. 204.
(2) Vedtagne tekster, punkt 4.1.3.2001 DA C 67/295 De Europæiske Fællesskabers Tidende
Torsdag, den 15. juni 2000